**Βέρα στο δεξί** είναι τίτλος ελληνικής καθημερινής δραματικής τηλεοπτικής σειράς, παραγωγής 2004-2007, που δημιουργήθηκε από την Έλενα Ακρίτα και τον Γιώργο Κυρίτση και προβλήθηκε από το τηλεοπτικό σταθμό Mega Channel.

Τη σκηνοθεσία της σειράς επιμελήθηκαν ο Γιάννης Βασιλειάδης, ο Κώστας Κωστόπουλος, η Ευγενία Οικονόμου, ο Σπύρος Μιχαλόπουλος και ο Γιώργος Σιούγας. Το πρώτο επεισόδιο της σειράς προβλήθηκε από το Mega την Κυριακή 19 Σεπτεμβρίου του 2004. Η προβολή της σειράς γινόταν σε καθημερινή βάση στις 19:00 από το ίδιο κανάλι. Η σειρά κέρδισε την προτίμηση των τηλεθεατών, ξεπερνώντας σε τηλεθέαση (καθημερινά πάνω από το 30%) την θρυλική *Λάμψη* του Νίκου Φώσκολου στον ΑΝΤ1, σε ποσοστά τηλεθέασης. Η προβολή της σειράς γινόταν επίσης στην Κύπρο, την Ευρώπη, τις ΗΠΑ, τον Καναδά και την Αυστραλία. Τους δύο βασικούς χαρακτήρες της σειράς υποδύονται η Κάτια Δανδουλάκη και ο Κώστας Καζάκος ενώ το υπόλοιπο πρωταγωνιστικό καστ συμπληρώνουν οι Μαριάννα Τουμασάτου, Ελισάβετ Μουτάφη, Υρώ Λούπη, Αλέξανδρος Σταύρου, Δάνης Κατρανίδης και Κωνσταντίνος Κωνσταντόπουλος. Κατα τα διάκρεια της σειράς διάφοροι νέοι χαρακτήρες προστέθηκαν σε αυτή με τους παραπάνω να έχουν μόνιμη θέση στο καστ αυτής.

Η **Βέρα στο δεξί** ολοκληρώθηκε μετά από τρεις κύκλους και συνολικά 623 επεισόδια την Κυριακή 1 Ιουλίου του 2007.

Επισκόπηση σειράς
-----------------

| Κύκλος | Επεισόδια | Α' Προβολή |
| --- | --- | --- |
| Πρεμιέρα κύκλου | Φινάλε κύκλου |
|  | **1** | 210 | 19 Σεπτεμβρίου 2004 | 8 Ιουλίου 2005 |
|  | **2** | 206 | 18 Σεπτεμβρίου 2005 | 30 Ιουνίου 2006 |
|  | **3** | 207 | 17 Σεπτεμβρίου 2006 | 1 Ιουλίου 2007 |

Διανομή
-------

Καστ| Ηθοποιός | Ρόλος | Εμφάνιση από: | Εμφάνιση εώς: |
| --- | --- | --- | --- |
| Μαριάννα Τουμασάτου | Ρεγγίνα Καμπά Μελά Σωτηρίου | 1ος Κύκλος | 3ος Κύκλος |
| Ελισάβετ Μουτάφη | Έλσα Σαράντη Καΐρη | 1ος Κύκλος | 3ος Κύκλος |
| Υρώ Λούπη | Δώρα Αγγελίδου Σαρρή | 1ος Κύκλος | 2ος Κύκλος |
| Γιώργος Κυρίτσης | Μιχάλης Σωτηρίου (Πατέρας Ρεγγίνας) | 3ος Κύκλος | 3ος Κύκλος |
| Κάτια Δανδουλάκη | Κλαίρη Μελά (θεία Ρεγγίνας) | 1ος Κύκλος | 3ος Κύκλος |
| Άννα Γεραλή | Γαλάτεια Αγγελίδου (Μητέρα Δώρας) | 1ος Κύκλος | 2ος Κύκλος |
| Άρης Αντωνόπουλος | Πέτρος Σαρρής (Υιός Δώρας-Αντώνη) | 1ος Κύκλος | 2ος Κύκλος |
| Ντιάνα Ραμαντά | Νεφέλη Σαρρή (Κόρη Δώρας-Αντώνη) | 1ος Κύκλος | 2ος Κύκλος |
| Κωνσταντίνος Κωνσταντόπουλος | Αντώνης Σαρρής (Καίσαρρης) (Πρώην Σύζυγος Δώρας) | 1ος Κύκλος | 3ος Κύκλος |
| Κώστας Καζάκος | Διαμαντής Αμιράς (Πατέρας Στράτου-Δανάης-Στέφανου) | 1ος Κύκλος | 3ος Κύκλος |
| Αλέξανδρος Σταύρου | Στράτος Αντύπας Αμιράς (Υιός Διαμαντή) | 1ος Κύκλος | 3ος Κύκλος |
| Βίκυ Μαραγκάκη | Δανάη Καλλιγά Γεραμάνη Αμιρά (Κόρη Διαμαντή & Δίδυμη Αδερφή Στράτου) | 3ος Κύκλος | 3ος Κύκλος |
| Κωνσταντίνος Καζάκος | Στέφανος Αμιράς (Υιός Διαμαντή & Πρώην Σύζυγος Έλσας) | 1ος Κύκλος | 2ος Κύκλος |
| Παναγιώτης Μπουγιούρης | Ανδρέας Καΐρης (Σύζυγος Έλσας) | 2ος Κύκλος | 3ος Κύκλος |
| Χριστίνα Διαμαντή | Χριστίνα Γεραμάνη Αμιρά (Κόρη Δανάης) | 3ος Κύκλος | 3ος Κύκλος |
| Δήμητρα Δουμένη | Λήδα (Ανιψιά Δανάης) | 3ος Κύκλος | 3ος Κύκλος |
| Γρηγόρης Σταμούλης | Μίλτος Γεραμάνης (Σύζυγος Δανάης) | 3ος Κύκλος | 3ος Κύκλος |
| Στάθης Κακαβάς | Άρης Μοσχονάς (Πρώην Σύζυγος Κλαίρης) | 1ος Κύκλος | 2ος Κύκλος |
| Παύλος Χαϊκάλης | Θεόφιλος Γιαντζόγλου (Ιδιοκτήτης Ουζερί στα Τρίκαλα) | 2ος Κύκλος | 3ος Κύκλος |
| Μαργαρίτα Σολδάτου | Πηνελόπη Γιαντζόγλου (Σύζυγος Θεόφιλου) | 2ος Κύκλος | 3ος Κύκλος |
| Παύλος Κοντογιαννίδης | Βλάσης Καλπακλής (Γείτονας Κλαίρης) | 1ος Κύκλος | 2ος Κύκλος |
| Γιώργος Γεροντιδάκης | Διονύσης Καλπακλής (Υιός Βλάση) | 1ος Κύκλος | 3ος Κύκλος |
| Γιώτα Τζουάνη | Κορίνα Καλπακλή (Κόρη Βλάση & Αδερφή Διονύση) | 1ος Κύκλος | 2ος Κύκλος |
| Βάσω Γουλιελμάκη | Νανά Βαρδούλη (Σύζυγος Βλάση) | 2ος Κύκλος | 2ος Κύκλος |
| Κώστας Αρζόγλου | Ιάκωβος Σιδέρης | 2ος Κύκλος | 3ος Κύκλος |
| Ναταλία Λιονάκη | Μαίρη Σιδέρη (Κόρη Ιάκωβου) | 2ος Κύκλος | 2ος Κύκλος |
| Νίκος Σεργιανόπουλος | Χρήστος Καλλιγάς (Σύζυγος Όλιας) | 3ος Κύκλος | 3ος Κύκλος |
| Μαρίνα Ασλάνογλου | Όλια Καλιγά | 3ος Κύκλος | 3ος Κύκλος |
| Αλέξανδρος Μπουρδούμης | Νικήτας Κυριαζής (Ιατρός Ψυχολόγος-Ψυχίατρος στα Τρίκαλα) | 3ος Κύκλος | 3ος Κύκλος |
| Κωνσταντίνος Μάνος | Αχιλλέας Μαρκάτος (Αστυνομικός Διευθυντής Τρικάλων) | 3ος Κύκλος | 3ος Κύκλος |
| Νέλλη Πολυδεράκη | Ματίνα | 3ος Κύκλος | 3ος Κύκλος |
| Σπύρος Μεριανός | Σπύρος | 3ος Κύκλος | 3ος Κύκλος |
| Γιώργος Δεπάστας | Γιώργος Γιάνναρος (Αδερφός Αφεντικού Έλσας στην Αθήνα) | 3ος Κύκλος | 3ος Κύκλος |
| Δάνης Κατρανίδης | Άγγελος Αντύπας (Αιμοσταγής Δολοφόνος) | 2ος Κύκλος | 3ος Κύκλος |
| Μάντυ Λάμπου | Αλίκη Καρρά ("Κόρη" Άγγελου) | 1ος Κύκλος | 3ος Κύκλος |
| Ντορέττα Παπαδημητρίου | Άννα Δαμιανού (Μητέρα Του Ενός Παιδιού Της Έλσας) | 2ος Κύκλος | 2ος Κύκλος |
| Λευτέρης Σκούταρης | Θοδωρής (Φίλος Λάμπη) | 1ος Κύκλος | 1ος Κύκλος |
| Γιάννης Δρίτσας | Λάμπης Καρυπίδης | 1ος Κύκλος | 1ος Κύκλος |
| Δήμητρα Παπαδήμα | Ράνια Δημητρίου (Πρώην Σύζυγος Διαμαντή) | 1ος Κύκλος | 2ος Κύκλος |
| Γιάννης Ζαβραδινός | Οδυσσέας Λεμπέσης (Διασώστης Έλσας Μετά τη Φωτιά στις Φυλακές) | 1ος Κύκλος | 1ος Κύκλος |
| Ελένη Καστάνη | Τασούλα Αγγελίδου (Θεία Δώρας) | 1ος Κύκλος | 1ος Κύκλος |
| Εύα Πυρνοκόκη | Έλλη | 2ος Κύκλος | 2ος Κύκλος |
| Γιώργος Κικίδης | Τάκης | 1ος Κύκλος | 3ος Κύκλος |
| Δημήτρης Καραμπέτσης | Εισαγγελέας | 1ος Κύκλος | 2ος Κύκλος |
| Γιώργος Γραμματικός | Σωκράτης (Σύζυγος Γαλάτειας) | 2ος Κύκλος | 2ος Κύκλος |
| Δημήτρης Μπικηρόπουλος | Μένιος | 1ος Κύκλος | 1ος Κύκλος |

  

**Σημειώσεις**:
Οι χαρακτήρες σε σειρά σύμφωνα με την πρώτη εμφάνιση τους.

Υπόθεση
-------

### 1ος κύκλος (2004-2005)

Στον πρώτο κύκλο της σειράς (2004-2005) παρακολουθούμε την ιστορία τεσσάρων γυναικών που είναι δεμένες με ένα φοβερό μυστικό. Η Κλαίρη είναι εκδότρια βιβλίων και μαζί της είναι η Ρεγγίνα, η ανιψιά της, που είναι δικηγόρος μαζί με τις φιλενάδες της, την Έλσα μια τραγουδίστρια και την Δώρα, μια νοικοκυρά που θυσίασε την καριέρα της για την καριέρα του άνδρα της. Αρχικά βλέπουμε τις προετοιμασίες του γάμου της Έλσας με τον Στέφανο, γιο του περίφημου επιχειρηματία Διαμαντή Αμιρά. Ο Αμιράς προσπαθεί να πείσει τον Στέφανο να μην παντρευτεί την Έλσα, γιατί την θεωρεί καταστροφή του, όμως ο Στέφανος είναι αμετάπειστος. Ο Αμιράς βάζει τότε σε εφαρμογή ένα σχέδιο για να καταστρέψει τον γάμο τους, με τη βοήθεια του έμπιστου μπράβου του Στράτου. Έτσι, μετά από μια σειρά γεγονότων, η Έλσα θα βρεθεί στη φυλακή, όπου θα γεννήσει το μωρό του Στέφανου, το οποίο θα της πουν ότι γεννήθηκε νεκρό. Το μωρό, επειδή γεννήθηκε πρόωρα, μπήκε σε θερμοκοιτίδα, υπό την προστασία μιας γυναίκας. Στη συνέχεια το παίρνει ο Διαμαντής Αμιράς, με σκοπό να τον κάνει σωστό διάδοχό του στις επιχειρήσεις. Σε μια εξέγερση που δημιουργείται στις φυλακές με σκοπό τη δολοφονία της Έλσας, εκείνη δραπετεύει και στη θέση της καίγεται ζωντανή κάποια άλλη, η οποία, λίγο πριν τους ξεφύγει η Έλσα, φόρεσε τη βέρα της, λέγοντας ότι εκεί που θα πάει δεν θα τη χρειαστεί. Στην αρχή προσπαθεί να έρθει σε επαφή με τις φίλες της, αλλά βλέποντάς τες μαζί με τον Αμιρά και την Ράνια (που ήταν συγκρατούμενή της, την οποία έβαλαν για να την προσέχει και να την ελέγχει), η Έλσα νιώθοντας προδομένη από όλους, είναι μόνη μεσ' τη βροχή. Το πρωί την βρίσκει ο Οδυσσέας να κοιμάται στην παραλία, έχοντας αρρωστήσει. Αυτός θα την βοηθήσει πολύ στη συνέχεια. Οι υπόλοιποι την θεωρούν νεκρή. Στη συνέχεια, βρίσκοντας την κατάλληλη ευκαιρία, απάγει το μωρό της. Έτσι αναγκάζει τον Αμιρά να συμβιβαστεί μαζί της. Στο μεταξύ ο Στράτος, αποφασισμένος να εκδικηθεί την δολοφονία του αδερφού του Άγγελου πριν πολλά χρόνια από τις τρεις φίλες, γνωρίζεται με την Ρεγγίνα και την Δώρα ξεχωριστά, κάνοντας τις να τον ερωτευτούν. Όμως, ο ίδιος έρχεται αντιμέτωπος με κάτι που δεν είχε προβλέψει: Ερωτεύεται τη Δώρα και σταδιακά χάνει την μανία του να την εκδικηθεί. Όσον αφορά όμως την Ρεγγίνα, της κάνει πρόταση γάμου και την παρατάει στα σκαλιά της εκκλησίας. Εκείνη μαθαίνει τις προθέσεις του και την σχέση του με την Δώρα και δεν ξέρει τι να κάνει. Όταν η Δώρα μαθαίνει τη σχέση που είχαν, αρχίζει να μισεί την Ρεγγίνα και οι σχέσεις των γυναικών δοκιμάζονται. Στο τέλος του πρώτου κύκλου ο Στράτος πηγαίνει στην Αμερική, όπου ανακαλύπτει ότι ο Άγγελος ήταν τελικά ζωντανός όλα αυτά τα χρόνια και, συνεπώς, δεν δολοφονήθηκε.

### 2ος κύκλος (2005-2006)

Στον δεύτερο κύκλο της σειράς (2005-2006) σημαντικό πρόσωπο για τις μετέπειτα εξελίξεις είναι ο Άγγελος, αδελφός του Στράτου, που επιστρέφει για να καταστρέψει τον Αμιρά και την Κλαίρη. Ο Στράτος δεν μπορεί να πιστέψει πως ο Άγγελος ήταν ζωντανός και δεν είχε εμφανιστεί ποτέ. Ο Άγγελος ζητάει από τον Στράτο να συνεργαστούν με σκοπό να διαλύσουν τον Αμιρά, όμως ο Στράτος νιώθοντας προδομένος και επιπλέον επειδή ο Αμιράς είναι πατέρας του, δεν δέχεται. Στο μεταξύ ο Άγγελος εμφανίζεται στην Ρεγγίνα και της λέει ότι την αγαπάει ακόμα, όμως αυτή τον διώχνει για τα καλά. Από την άλλη, η Δώρα είναι ευτυχισμένη, γιατί τα ξαναβρήκε με τον Στράτο και τα κορίτσια. Η Έλσα όμως αναγκάζεται να δώσει το ένα από τα παιδιά της στην πραγματική του μητέρα. Ο Άγγελος κάνει την πρώτη του κίνηση και εμφανίζεται στην Κλαίρη κάνοντας την να τον ερωτευθεί. Εκείνη τον ερωτεύεται, πέφτει στην παγίδα του και καταστρέφει άθελα της τον γάμο της με τον Άρη. Ένα νέο πρόσωπο, ο Ανδρέας Καϊρης, μπαίνει στην ζωή της Έλσας, που σύντομα θα καταλήξει σε ρομαντικό ειδύλλιο. Στα επόμενα επεισόδια, η Ρεγγίνα φέρνει στον κόσμο το παιδί του Στράτου, κάτι που θα φέρει σε οριστική ρήξη τη σχέση των τεσσάρων γυναικών. Ο Στράτος για πρώτη φορά συνειδητοποιεί ότι η Ρεγγίνα είναι η μοναδική γυναίκα που αγάπησε στη ζωή του. Στο τέλος του δεύτερου κύκλου, ο Άγγελος ετοιμάζεται να φτάσει στα άκρα, όμως μετά από μια πάλη με τον Στράτο τραυματίζεται, μένει ανάπηρος και ο Στράτος εγκαταλείπει τη Ρεγγίνα φεύγοντας για την Τυνησία.

### 3ος κύκλος (2006-2007)

Στον τρίτο κύκλο της σειράς (2006-2007) η ιστορία και τα πρόσωπα της σειράς μεταφέρονται στα Τρίκαλα, ενώ νέα πρόσωπα προστίθενται στο καστ. Έχουν περάσει δύο χρόνια από την φυγή του Στράτου στην Τυνησία και η Ρεγγίνα προσπαθεί να ξαναφτιάξει τη ζωή της. Η Έλσα και ο Αντρέας ζουν μαζί της και προσπαθούν να την κάνουν να τον ξεχάσει. Η Δανάη ζει με τον άνδρα της, τον Μίλτο, την κόρη τους, την Χριστίνα, και την Λήδα, την κόρη μιας εξαδέλφης της. Ο αδελφός της Χρήστος είναι παντρεμένος με την Όλια. Στο πρώτο επεισόδιο του κύκλου η Κλαίρη, ερχόμενη στα Τρίκαλα, γίνεται αυτόπτης μάρτυρας του φόνου του Χρήστου. Η Έλσα και ο Αντρέας παντρεύονται, ενώ ο Στράτος επιστρέφει την επόμενη μέρα και τα φτιάχνει ξανά με την Ρεγγίνα. Στα επόμενα επεισόδια παρακολουθούμε την προσπάθεια για την λύση του μυστηρίου γύρω από τον φόνο του Χρήστου, αλλά και το κυνήγι του θησαυρού που ονομάζεται 13ο κλειδί. Ο Στράτος μαθαίνει ότι έχει μια χαμένη δίδυμη αδελφή και, βλέποντας την ομοιότητα της Δανάης με την μάνα του, υποψιάζεται πως είναι αυτή. Τελικά αποδεικνύεται ότι είναι όντως αυτή. Ο Άγγελος αποδεικνύεται πως δεν είναι ανάπηρος και μαζί με την «κόρη» του Αλίκη σχεδιάζει τις επόμενες κινήσεις του για να εκδικηθεί τους παλιούς του εχθρούς. Ο Αχιλλέας, που είναι αδελφός του Θωμά του παιδιού που σκοτώθηκε στο ίδρυμα που ζούσε ο Στράτος, συνεργάζεται με όλους για να νικήσουν μαζί τον Άγγελο. Ο Αχιλλέας τα φτιάχνει με την Ολια με την οποία παντρεύτηκε. Ο Τάκης παντρεύτηκε την Ναταλία. Η Έλσα μένει έγκυος και αυτό δίνει χαρά στον Αντρέα. Ο Αντώνης και η Κλαίρη έρχονται πιο κοντά. Η Δώρα τα βρίσκει ξανά με την Ρεγγίνα. Ένας άγνωστος εχθρός απειλεί τις ζωές των ηρώων με βασικό στόχο την Ρεγγίνα και, ενώ είναι έτοιμος να την πυροβολήσει, την σώζει ο Νικήτας την τελευταία στιγμή και σκοτώνεται αυτός. Στο συγκλονιστικό φινάλε της σειράς ο Άγγελος χάνει τα λογικά του μετά την σύλληψη του από την αστυνομία. Στο τέλος της σειράς ο Στράτος και η Ρεγγίνα παντρεύονται, η Κλαίρη αποκαλύπτει στον Αντώνη ότι η Ρεγγίνα είναι κόρη δική της και του Σωτηρίου, ενώ ο Αμιράς πεθαίνει.

Ένα χρόνο μετά, το όνειρο του Στράτου, του Ανδρέα και του Τάκη γίνεται πραγματικότητα, αφού το ίδρυμα στο οποίο μεγάλωσαν "μεταμορφώνεται" σε ένα πραγματικό παράδεισο για τα παιδιά. Ο Αντώνης παίρνει το πρώτο αντίτυπο του βιβλίου του στα χέρια του και δεν έχει άλλο τίτλο από το "Βέρα στο δεξί". Η ζωή συνεχίζεται...

Παραπομπές
----------

1. ↑  «Ερωτας με… «Βέρα στο δεξί»». *tovima.gr*. 2005-09-18.. Ανακτήθηκε στις 2008-11-24.
2. ↑  «Γιατί σταματάει η «Βέρα»!». *womenonly.gr*. 2007-02-05.. Ανακτήθηκε στις 2007-02-05.

Εξωτερικοί σύνδεσμοι
--------------------

* *Βέρα στο δεξί*   στην IMDb

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τηλεοπτικές σειρές του MEGA |
| --- |
|  |
| Δεκαετίας 1980 | 
* *Πατήρ, υιός και πνεύμα* (1989)
* *Οι Αυθαίρετοι* (1989)
* *Οι Τρεις Χάριτες* (1989)
 |
|  |
| Δεκαετίας 1990 | 
* *Η Δίψα* (1990)
* *Το ρετιρέ* (1990)
* *Οι Απαράδεκτοι* (1991)
* *Τα 7 κακά της μοίρας μου* (1991)
* *Δέκα Μικροί Μήτσοι* (1992)
* *Οι Μικρομεσαίοι* (1992)
* *Οι φρουροί της Αχαΐας* (1992)
* *Η Ελίζα και οι άλλοι* (1992)
* *Παράλληλοι δρόμοι* (1992)
* *Και οι τέσσερις ήταν υπέροχες* (1992)
* *Χάι Ροκ* (1992)
* *Αναστασία* (1993)
* *Το δις εξαμαρτείν* (1993)
* *Στη κόψη του ξυραφιού* (1994)
* *Εμείς κι Εμείς* (1994)
* *Ντόλτσε Βίτα* (1995)
* *Λόγω τιμής* (1996)
* *Παλίρροια* (1996)
* *Προδοσία* (1996)
* *Δύο Ξένοι* (1997)
* *Είμαστε στον αέρα* (1997)
* *Ψίθυροι καρδιάς* (1997)
* *Ο κακός βεζύρης* (1997)
* *Τζιβαέρι* (1997)
* *Το καρέ της ντάμας* (1997)
* *Βίος Ανθόσπαρτος* (1998)
* *Απαγορευμένη Αγάπη* (1998)
* *Η αίθουσα του θρόνου* (1998)
* *Η ζωή που δεν έζησα* (1998)
* *Το σημάδι του έρωτα* (1998)
* *Για μια θέση στον ήλιο* (1999)
* *Η ζωή μας μια βόλτα* (1999)
 |
|  |
| Δεκαετίας 2000 | 
* *Τι ψυχή θα παραδώσεις μωρή* (2000)
* *10 Λεπτά Κήρυγμα* (2000)
* *Σ' αγαπώ μ' αγαπάς* (2000)
* *Αέρινες Σιωπές* (2000)
* *Περί ανέμων και υδάτων* (2000)
* *Πες το ψέματα* (2000)
* *Να με προσέχεις* (2000)
* *Είσαι το ταίρι μου* (2001)
* *Κάπου σε ξέρω* (2001)
* *Επιφάνεια* (2001)
* *Φιλοδοξίες* (2002)
* *Η τράπεζα* (2002)
* *Φεύγα* (2002)
* *Κλείσε τα μάτια* (2003)
* *Η Νταντά* (2003)
* *Σαββατογεννημένες* (2003)
* *Λένη* (2003)
* *Singles* (2004)
* *Safe Sex TV Stories* (2004)
* *Η ώρα η καλή* (2004)
* *Βέρα στο δεξί* (2004)
* *Επτά Θανάσιμες Πεθερές* (2004)
* *Έτσι ξαφνικά* (2004)
* *Εραστής Δυτικών Προαστίων* (2004)
* *Κανείς δε λέει σ' αγαπώ* (2004)
* *Τηλεμπόρα* (2004)
* *Στο Παρά 5* (2005)
* *Δυο μέρες μόνο* (2005)
* *Το Κόκκινο Δωμάτιο* (2005)
* *Πενήντα Πενήντα* (2005)
* *Οι Μάγισσες της Σμύρνης* (2005)
* *Ήρθε κι έδεσε* (2006)
* *Ευτυχισμένοι Μαζί* (2007)
* *Λατρεμένοι μου γείτονες* (2007)
* *Μαζί σου* (2007)
* *Μπαμπά μην τρέχεις* (2007)
* *Γοργόνες* (2007)
* *Big Bang* (2007)
* *Μια στιγμή δυο ζωές* (2007)
* *Μαρία η άσχημη* (2007)
* *1 μήνας και κάτι* (2007)
* *Η Πολυκατοικία* (2008)
* *Μαύρα Μεσάνυχτα* (2008)
* *Τα Μυστικά της Εδέμ* (2008)
* *Όλα στον αέρα* (2008)
* *Λάκης ο γλυκούλης* (2008)
* *Χαρά Αγνοείται* (2009)
* *4* (2009)
* *Η Ζωή της Άλλης* (2009)
* *Η Οικογένεια Βλάπτει* (2009)
* *Μ+Μ* (2009)
* *Μίλα Μου Βρώμικα* (2009)
 |
|  |
| Δεκαετίας 2010 | 
* *Ο 3ος Νόμος* (2010)
* *Το Νησί* (2010)
* *Η γενιά των 592 ευρώ* (2010)
* *Ουκ Αν Λάβοις Παρά του μη έχοντος* (2010)
* *Πίσω στο Σπίτι* (2011)
* *Με λένε Βαγγέλη* (2011)
* *Κλινική Περίπτωση* (2011)
* *Κλεμμένα Όνειρα* (2011)
* *Οι Βασιλιάδες* (2012)
* *Με τα παντελόνια κάτω* (2013)
* *Το σπίτι της Έμμας* (2013)
* *Κάτω Παρτάλι* (2014)
* *Μοντέρνα Οικογένεια* (2014)
* *Δικαίωση* (2014)
* *Εθνική Ελλάδος* (2015)
 |
|  |
| Δεκαετίας 2020 | 
* *Σιωπηλός Δρόμος* (2021)
* *Η Γη της ελιάς* (2021)
* *Κομάντα και Δράκοι* (2021)
* *Maestro* (2022)
* *Milky Way* (2023)
 |

 |